|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** | **Nr. GND/2024/762** |
|  | **(protokols Nr.22; 12.p.)** |

**Par nekustamā īpašuma Daukstu pagastā ar nosaukumu “Lāči”**

**atsavināšanas atcelšanu**

Gulbenes novada pašvaldības dome 2024.gada 28.martā pieņēma lēmumu Nr. GND/2024/128 “Par nekustamā īpašuma Daukstu pagastā ar nosaukumu “Lāči” atsavināšanu” (protokols Nr. 8; 20.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Daukstu pagastā ar nosaukumu “Lāči”, kadastra numurs 5048 006 0018, kas sastāv no zemes vienībām ar kadastra apzīmējumiem 50480060163 ar platību 4,0 ha, un 50480060164 ar platību 5,0 ha, t.sk. uz tās esošās mežaudzes 4,69 ha platībā (turpmāk – Nekustamais īpašums), par brīvu cenu **[…]**, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2024.gada 31.oktobrī pieņēma lēmumu Nr. GND/2024/651 “Par nekustamā īpašuma Daukstu pagastā ar nosaukumu “Lāči” nosacītās cenas apstiprināšanu” (protokols Nr.19, 38.§), ar kuru nolēma apstiprināt Nekustamā īpašuma nosacīto cenu 34700 EUR (trīsdesmit četri tūkstoši septiņi simti *euro*).

Publiskas personas mantas atsavināšanas likuma 37.panta piektā daļa nosaka, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu (9.pants), nosūta tām atsavināšanas paziņojumu.

Gulbenes novada pašvaldība 2024.gada 11.novembrī nosūtīja **[…]**, atsavināšanas paziņojumu Nr. GND/4.18/24/3289, kurā lūdza rakstiski sniegt atbildi vai viņš vēlas par minēto summu iegādāties Nekustamo īpašumu, kā arī norādīja, ka objektu iespējams iegādāties ar tūlītēju samaksu, vai slēdzot nomaksas pirkuma līgumu uz laiku līdz pieciem gadiem.

Gulbenes novada pašvaldība saņēma **[…]**, 2024.gada 13.decembra iesniegumu (Gulbenes novada pašvaldībā saņemts 2024.gada 13.decembrī un reģistrēts ar Nr. GND/5.13.2/24/2638-K), kurā viņš atsakās iegādāties Nekustamo īpašumu par nosacīto cenu 34700 EUR (trīsdesmit četri tūkstoši septiņi simti *euro*) un vēlas turpināt nomāt Nekustamā īpašuma sastāvā ietilpstošās zemes vienības.

Administratīvā procesa likuma 83.panta otrā daļa nosaka, ka administratīvo aktu atceļ ar jaunu administratīvo aktu. Administratīvā procesa likuma 85.panta otrās daļas 1.punkts, nosaka, ka adresātam labvēlīgu tiesisku administratīvo aktu var atcelt tad, ja tiesību norma paredz administratīvā akta atcelšanu vai administratīvais akts ietver tā atcelšanas atrunu.

Publiskas personas mantas atsavināšanas likuma 44.panta septītā daļa noteic, ka publiskai personai piederošu zemesgabalu, kas iznomāts šā likuma 4.panta ceturtās daļas 8.punktā minētajai personai, nevar atsavināt citām personām nomas līguma darbības laikā.

2021.gada 20.augustā starp Gulbenes novada pašvaldību un **[…]** noslēgts zemes nomas līgums Nr. DA/9.3/21/41 par zemes vienību ar kadastra apzīmējumu 5048 006 0164, 5,0 ha platībā, uz laiku līdz 2026.gada 11.jūlijam.

Saskaņā ar Publiskas personas mantas atsavināšanas likuma 37.panta septīto daļu, ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu.

Ievērojot iepriekš minēto, nepieciešams atcelt nekustamā īpašuma Daukstu pagastā ar nosaukumu “Lāči”, kadastra numurs 5048 006 0018, kas sastāv no zemes vienībām ar kadastra apzīmējumiem 50480060163 ar platību 4,0 ha, un 50480060164 ar platību 5,0 ha, t.sk. uz tās esošās mežaudzes 4,69 ha platībā, atsavināšanu.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu; savukārt šā likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu.

Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 37.panta septīto daļu, 44.panta septīto daļu, Administratīvā procesa likuma 83.panta otro daļu un 85.panta otrās daļas 1.punktu, un ņemot vērā Gulbenes novada pašvaldības domes apvienoto Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. ATCELT nekustamā īpašuma Daukstu pagastā ar nosaukumu “Lāči”, kadastra numurs 5048 006 0018, kas sastāv no zemes vienībām ar kadastra apzīmējumiem 50480060163 ar platību 4,0 ha, un 50480060164 ar platību 5,0 ha, *t.sk. uz tās esošās mežaudzes 4,69 ha platībā*, atsavināšanu.
2. Lēmumu nosūtīt adresātam: **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses.

Gulbenes novada pašvaldības domes priekšsēdētājs A.Caunītis